Larus delawarensis

A gaviota de Delaware Consello asesor de l’aragonés: “Informe lumero 13: Segundo enample d’a lista patrón d’as aus en aragonés (2011)”, Luenga & fablas, 15-16 (2011-2012), pp. 157-158, I.S.S.N.: 1137-8328  ( (Ord, 1815) Jobling, James A (2010). The Helm Dictionary of Scientific Bird Names. London: Christopher Helm. pp. 132, 219. ISBN 978-1-4081-2501-4.) ye una especie d'au d'a orden d'os Charadriiformes y familia Laridae que lo suyo tozuelo, o cuello y as partis inferiors son de color blanca; o pico relativament curto ye amariello con un aniello fosco; a esquena y as alas son de color grisa platiada; y as garras son amarillas. Os uellos son amariellos con ribets royos. A esperanza de vida promeyo d'un individuo que plega a la edat adulta ye de 10,9 anyadas, manimenos, a gaviota de Delaware mas viella rechistrada s'observó en Cleveland en 2021, encara con vida a la edat de 28 anyos. Oldest Ring-billed Gull on Record Discovered by Cleveland Birder en National Audubon Society

L'habitat de reproducción d'as gaviotas de Delaware se troba amán de lacos, ríos u la costa de Canadá y o norte d'os Estaus Unius. Fan niedos colonialment en o solero, a ormino en islas. Son aus migratorias y la mayoría se desplaza enta lo sud dica lo golfo de Mexico y as costas atlantica y pacifica d'America d'o Norte y os Grans Lacos.

As gaviotas de Delaware s'alimentan en vuelo u replegan obchectos mientres nadan, caminan u vadian. Tamién furtan birolla d'atras aus y con frecuencia esforican en a vasuera. Son omnivoros; a suya dieta puede incluyir insectos, peix, cerials, uegos, leremicos y radedors. Istas aus son oportunistas y s'han adaptau bien en incherir birollas cuan as personas as descartan u mesmo as deixan desatendidas. Muitos banyistas lo consideran una plaga a resultas d'a suya disposición a furtar birolla sin vichilancia en plachas rebutidas de chent. As aus s'arrechuntan en plachas, puertos esportivos, muelles y parques an a chent las alimenta con la man.

 Referencias 

 Vinclos externos 

Delawarensis
Categoría:Fauna d'America